Posted by arcadia at 10:38 PM
Bileam se Donkie said...
ek het julle ook gemis.
Ek mis ook daai cream teas.
Jy jok seker oor kondensmelk en aartappels? Say it ain't so.
My gunsteling slaai, aartappels, 'n helse klomp dill en groenuie, baie asyn. [Resep] Groentesop | Maroela Media
Groentesop (Foto: Verskaf)
Hierdie tyd van die jaar is ons almal lus vir warm winterkos en sop is ŉ gewilde item op baie mense se spyskaart. Die maklike en vinnige sop kan met min moeite vir aandete gemaak word en ŉ paar basiese bestanddele is genoeg om ŉ vullende ete aan mekaar te slaan. Dis ook ŉ slim manier om groente, waarvoor party jonger gesinslede dalk andersins nie lus is nie, bietjie weg te steek, aangesien die sop verpulp word.
Patats en appel gee die sop ŉ interessante tekstuur en effense soet smaak, en dis lekker geurmaats met die verskillende groen groentes. Die bone daarin maak dit nog meer vullend en dien as bron van proteïen. Sit die sop met vars avokado voor as ŉ lekker alternatief vir brood, dan is daar sommer nog iets vullends en gesonds in die ete.
Lewer 6 porsies (1,5 liter)
1 patat met die skil, grofgerasper
2 Pink Lady®-appels met die skil, grofgerasper
4 k (1 liter) water
1 x 410 g-blik botterbone, gedreineer
1 t (5 ml) gedroogde tiemie
2 spinasieblare, in repe gesny of geskeur
1 t (5 ml) aangemaakte mosterd
2 e (30 ml) gekapte vars pietersielie
Verhit olie oor matige hitte in ŉ groot kastrol (gebruik ’n AMC 24 cm High). Braai ui tot sag en voeg seldery en murgpampoentjies by. Soteer vir nog ŉ paar minute en roer die patat, appel, water, bone, sout en tiemie by.
Prut met ŉ deksel vir 15-20 minute of tot die patat en appel gaar is.
Voeg broccoli, spinasie en mosterd by en geur met suurlemoensap en peper. Prut nog 10 minute of tot die broccoli net gaar is. Verpulp met ŉ stokmenger so fyn soos jou gesin dit verkies of druk effens fyner met ŉ aartappeldrukker.
Geur na smaak met nog suurlemoensap en peper, indien nodig. Roer pietersielie by en sit warm voor.
Sit sop met ongegeurde jogurt, meer vars kruie of ŉ paar druppels olyfolie voor.
Geur sop volgens jou keuse. Speserye soos paprika, komyn en garam masala of kerriepoeier sal ook lekker wees.
Roer oorskiethoender of -vis by die sop vir ’n meer vullende ete. Enige ander gaar bone kan ook bygevoeg word.
Deel van: Sop
Werklik! · 1 jaar gelede
Wil jy nou meer – ‘n sop resep wat tot bepaal in watter soort en grootte pot jy dit moet kook! Gaan dit nou regtig die sukses van die resep bepaal of die smaak van die sop? Ek verskaf elke week sop aan 20-25 siele. Elke week word ek gevra vir my resep en die antwoord is altyd dieselfde : wie kook sop volgens ‘n resep?
Inka · 1 jaar gelede
Nie almal het seker jou fantastiese gawe ontvang om so ‘n natuurlike kok te wees wat nie die hulp van ‘n resep nodig het nie. Ek is bly jy is so mooi nederig daaroor.
Ek is een van die dom ouens wat nie ‘n resep vir sop gebruik nie. BEHALWE : my proses begin met: Kook die vleis sag…
Ek is bly vir jou Werklik dat jy sop gee aan 20 – 25 siele. Jy sal geseën word, maar almal het nou nie jou gawe om weekliks sop sommer so uit jou kop te maak nie, en die afwisseling van dieselfde ou sop oor EN oor EN oor. Daarom ly ek af jy het net een resep. Probeer MM s’n.
Nene · 1 jaar gelede
Sjoe, dis dalk eerder ‘n mengelmoessop!
Eerder maar my Ma se groentesop met net ‘n paar bestanddele het maar so heerlik en tradisioneel!
Geen resep, net aanvoeling en smaak!
Resep: Geroosterde broccoli-&-blomkoolslaai met kekerertjies
Resep: Hawermout met lekkertes bo-op
‘Ginger’ help ma’s op Facebook om kinders gesond te hou